open-index/open-wikipedia-markdown huggingface dataset:
Нугын биелэг өвс

** Нугын биелэг өвс ** - (), ()

Олон тооны үндэслэг иш бүхий хөгжлийн найлзуур элбэгтэй үндэслэг ишт эсвэл үндэслэг ишт-сийрэг дэгнүүлт, 40-50 см өндөр олон наст үет ургамал. Төдий л олон биш, нарийн шугаман навчтай, өргөн нь 4 мм хүрдэг. Олон түрүүхэй бүхий залаа баг цэцэгтэй. Бэлчээрт ургаж байгаа нугын биелэг өвс хөгжлийн маш олон найлзуур үүсгэдэг учир тооны хувьд үржлийн найлзуураасаа ямагт давамгайлж байна.
Хавар нилээд их эрт ургадаг хурдан болцтой эртэч үет ургамал юм. Тавдугаар сард бүрэн буталж зургаадугаар сард түрүүлнэ. Долоодугаар сарын эхээр цэцэглэж наймдугаар сар гэхэд үр нь боловсорч есдүгээр сард хагдарсан байдаг боловч хэнз ногоо нь намар орой болтол сөл шимээ алдахгүй ургана. Нэг бут 2000-5000 ширхэг үртэй байдаг.

Нугын чийглэг хөрсөнд зохимжтой ургах боловч ойд ховорхон, нугын хээрээр нилээд олон тохиолдоно.

## Ашигласан материал 
## Гадаад холбоос 
Ангилал:Ургамал
Ангилал:Монголын ургамлын аймаг
Камиказэ (Монголчуудын довтолгоо)

**Kамиказэ** (японы , үгчилбэл „бурхны салхи“) гэдэг нь 13-р зуунд Монголчуудын Япон руу хийсэн хоёр довтолгоонд саад болсон шуурганы нэршил юм.

## Түүх 
Чингис хааны ач хүү Хубилай хааны удирдлага дор монгол-солонгос цэргүүд 1274 онд Японы эзэн хаант улсыг эзлэх оролдлого хийсний учир нь монголчууд япончуудыг нэгдэх санал тавьсанд татгалзсанаас болжээ. Монголчууд Бүн-эйн тулалдаанд Кюүшү болон Цүшима арлуудад газардан японы хамгаалах хүчинд хүнд хохирол учруулж чадсан байна. Ингээд шөнөөр Монголчууд буцаж усан онгоцон дээрээ хоноглож байтал тайфун гарч, монголын армийн гуравны нэг буюу ойролцоогоор 10.000 цэрэг нь амь үрэгджээ.

Долоон жилийн дараа илүү том бүрэлдэхүүнтэй усан цэргийн флотыг ахин илгээв (Коаны тулалдаан). Энэ удаа мөн л Кюүшү арал дээр газардсан ч япончууд илүү бэлтгэлтэй байсан учраас Монголчуудын довтолгоог хүчтэй эсэргүүцэж байв. Гэтэл дахин тайфун гарч, монголын ихэнх цэргүүдийн (багцаагаар 100.000 гаруй) амийг авч одов. Хубилай хаан Марко Полод япончуудыг эзлэх санаагаа орхиогүй гэдгээ илэрхийлж байсан ч Хятад, Солонгост дараалан гарсан бослогуудаас шалтгаалан ахин довтлох боломж түүнд олдоогүй юм.

Энэ хоёр шуургыг *Бурхны салхи* буюу *Камиказэ* хэмээн нэрлэдэг бөгөөд япончууд тэдний газар нутгийг бурхад хамгаалдаг гэсэн сүсэг бишрэлийг бүр хүчтэй болгодог байна.

## Мөн үзэх 
* *Камиказэ-Тушаал* эсвэл Үхлийн нислэгийн тушаал
* Камиказэ – Японоос бусад оронд „Камиказэ“-г ярианы хэллэгт японы нисгэгчдийн амиа золиослох гэж нэрлэдэг.  

## Цахим холбоос 
* Walter Saller: Kriegerische Herrscher: Der Geist der Samurai, in: Spiegel Online (19. März 2006)
* *Rätsel der Kamikaze-Taifune gelöst* Japan wurde im 13. Jahrhundert tatsächlich durch zwei starke Stürme vor dem Mongolen gerettet, Scinexx.de, 2015-01-01

## Эшлэл 
Ангилал:13-р зууны байгалийн гамшиг
Ангилал:Халуун орны хар салхи (Номхон далай)
Ангилал:Усан онгоцны сүйрэл
Ангилал:Камакурагийн эрин
Ангилал:Солонгосын түүх
Ангилал:Монголын зэвсэгт хүчний түүх
Ангилал:Хубилай хаан
Ангилал:1274 он
Ангилал:1281 он
Ангилал:Азийн цаг агаарын үзэгдэл
Сибирийн биелэг өвс

** Сибирийн биелэг өвс ** - (), ()

Сибирийн биелэг өвс 1 метр хүртэл өндөр ургадаг иштэй олон наст үет ургамал. Шинсэн ой, сөөгөн ширэнгэ, ойн зах, чийглэг ба намгархаг татмын нуга зэрэг газраар ургана. Өндөр уулын бүслүүрт мөн чийгтэй газраар тохиолдоно.

## Ашигласан материал 
Ангилал:Ургамал
Ангилал:Монголын ургамлын аймаг
Дэргэр биелэг өвс

** Дэргэр биелэг өвс ** - (), ()

Үндэслэг иштэй, шулуун босоо, 50-60 см өндөр, гөлгөр иш бүхий навч цөөнтэй олон наст үет ургамал. Том түрүүхэйтэй сагсгар залаа баг цэцэгтэй. Цэцэглэхээсээ өмнө залаа нь босоо байснаа цэцэглэх үедээ хажуу тийшээ налж дэрийдэг байна. Залаа нь 15-25 см урт. Зургаадугаар сард цэцэглэж, долоо, наймдугаар сард үр нь боловсорч гүйцнэ.

Ойт хээрт тархсан бөгөөд гол горхины эрэг, татмын намгархаг, чийглэг нуга сөөгөн ширэнгэ, чийглэг ойд ургана.

## Ашигласан материал 
Ангилал:Ургамал
Ангилал:Монголын ургамлын аймаг
Ахмад (цэргийн цол)

**Ахмад** нь цэргийн дунд офицерийн цол юм. Рот, батарей, түүнээс дээших албан тушаалд ажиллаж байгаа болон ахлах дэслэгч цолыг 3 буюу түүнээс дээш жил зүүсэн офицерт ахлах даргын тодорхойлолтоор ЗХЖШ-ын даргын тушаалаар ахмад цолыг олгодог. Мөн гавьяа байгуулсан офицерт ЗХЖШ-ын даргын тушаалаар хугацаанаас нь өмнө олгож болно.

Ангилал:Цэргийн цол
Ленийн ботууль

** Ленийн ботууль ** - (), ()

Хялгас мэт хуйлмал, нарийхан богино хатуу навчтай, 15-20 см өндөр, дэгнүүл үүсгэдэг олон наст үет ургамал. Навч нь хөндлөн огтлолоороо 0,8-1,2 см өргөн говилтой байдаг. Тавдугаар сард буталж хавар эрт ургадаг ургамлын нэг. Зургаадугаар сарын эцэс, долоодугаар сарын эхээр цэцэглэж, наймдугаар сард үрлэж сарын сүүлчээс хагдарч эхэлнэ. Хагд өвс нь сайн хадгалагдаж өвөлждөг.

Уул, толгодын чулуурхаг хажуу, хайргатай энгэр, байцын ёроолд ургана..

## Ашигласан материал 
Ангилал:Ургамал
Ангилал:Монголын ургамлын аймаг
Улаан ботууль

** Улаан ботууль ** - (), ()

30-60 см өндөр, сийрэг дэгнүүлт, доор навчит олон наст үет ургамал. 2,5 мм өргөн шугаман навчтай. Бутанд нь үндэс орчмын навч зонхилно. Ишний навч хавтгай. Сийрэг хөнгөн хөрсөнд үндэслэг иш үүсгэх нь бий. Хавар эрт цухуйж зургаадугаар сарын дундуур цэцэглэж, долоодугаар сард үр нь боловсроно.

Ой дагасан нуга, булаг шанд голын эргийн сайр, шугуйгаар ургахаас гадна уулын чийгтэй арыг дагаж тохиолдох нь бий.

## Ашигласан материал 
## Гадаад холбоос 
Ангилал:Ургамал
Ангилал:Монголын ургамлын аймаг
Соргүй согоовор

** Соргүй согоовор ** - (), ()

Олон тооны зөөлөн мөлхөө найлзуурууд бүхий 30-70 см, таримал нөхцөлд 100 см хүртэл өндөр ургадаг олон наст үет ургамал. Нилээд өргөн, хавтгай навч нь нүцгэн юмуу үл мэдэг үсэрхэг байдаг. Навчны угларга нь битүү, цэцгийн доод хайрс соргүй, уртавтар байна. 1,5-3 мм урт харьцангуйгаар том түрүүхэй бүхий саглагар залаа баг цэцэгтэй.

Дөрөвдүгээр сарын эцсээр ургаж эхэлдэг эртэч ургамлын нэг бөгөөд тав зургаадугаар саруудад буталж голлоно. Долоодугаар сарын эхээр түрүүлж цэцэглэн наймдугаар сард үрлэнэ. Намар есдүгээр сараас үржлийн найлзуур нь нилээд их хагдарч хатуурдаг. Голын хөндийн хөвсгөр хурдсан хөрстэй нуга, хуурай ам хөндийн төв хэсэг, ойн цоорхой, атаржсан газраар ургана.

## Ашигласан материал 
## Гадаад холбоос 
Ангилал:Ургамал
Ангилал:Монголын ургамлын аймаг
Роксет

**Роксет** нь 1986 онд Пер Гессле ба Мари Фредрикссон нарын үүсгэн байгуулсан Шведээс гаралтай поп-хоёрол хамтлаг юм. Дэлхий даяар нийт 75 сая гаран борлуулсан цомгийнхоо тоогоор Роксет нь 1980-аад болон 1990-ээд оны өндөр амжилт гаргасан поп хөгжмийн хамтлагуудад тооцогддог. Роксет гэх нэр нь английн рок хамтлаг Доктор Фийлгүүдийн нэгэн дууны гарчгаас гаралтай аж.

## Мэргэжлийн гараа 
### Олон улсад танигдсан ба ид үе (1989-2001) 
Роксет нь 1986 онд үүсгэн байгуулагджээ. Тус хоёрол нь анх 1989 оны хавар олон улсад танигдсан бөгөөд үүнд Дэн Кашмэн гэх америкийн нэгэн оюутны санаандгүй үйлдэл нэлээд нэмэр болжээ. Учир нь Дэн тэдний *Look Sharp* нэртэй цомгийг нь худалдаж аваад америкийн нэгэн радио станцад өгсөн байна. Тэрхүү станц нь тус цомгийн *The Look* дууг нь тоглуулсан нь хэдхэн долоо хоногийн дотор Биллбоард чартын хит дууны жагсаалтыг тэргүүлжээ. Ингэж олонд танигдах хүртэл Роксетын зүгээс нийтийн хүртээл болгох ажил огт хийгээгүй байдаг.

1989 оноос хойш тус хамтлагийн дуунууд дэлхий даяар олон удаа шилдэг 10-т орж байсны дотор *The Look*, *Listen to Your Heart* (хоёулаа 1989 онд), *It Must Have Been Love* (1990 он, Хөөрхөн эмэгтэй киноны дуугаар бас олонд танигдсан), *Joyride* (1991 он) зэргийн дөрвөн дуу Америкийн хитийг тэргүүлж байв.

## Уран бүтээл
### Студийн цомог 

## Цахим холбоос 
* Албан ёсны цахим хуудас (англиар)
* Planet Roxette, umfassende Fansite (герман хэл дээр)
* The Daily Roxette, Newssite (англиар)
* RoxetteBlog, News & Blog (англиар)

## Эшлэл 

Ангилал:Поп хамтлаг
Ангилал:Рок хамтлаг
Ангилал:Шведийн хамтлаг
Ангилал:Хөгжмийн хоёрол
Такаока Масато

**Такаока Масато** () Японы элчин сайд, дипломатч. 

## Амьдралын замнал 
*2012-2013 онд Ирак Улсад суугаа Японы онц бөгөөд бүрэн эрхт элчин сайд
*2013-2016 онд Сиднейд суугаа Японы ерөнхий консул
* 2016-2019 онд Монгол Улсад суугаа Японы онц бөгөөд бүрэн эрхт элчин сайдаар томилогдон ажилласан.
*2019 оны 10 сарын 15-нд Кувейт Улсад суугаа Японы онц бөгөөд бүрэн эрхт элчин сайдаар томилогджээ.

## Зүүлт тайлбар 
Ангилал:Монгол дахь Японы элчин сайд
Ангилал:Японы дипломатч
Камиказэ (салаа утга)

**Камиказэ** (японы , үгчилбэл „бурхны салхи“) нэршилд:
* Камиказэ, японы дэлхийн хоёрдугаар дайнд хийсэн агаарын довтолгооны тактик
* Камиказэ (Монголчуудын довтолгоо), 13-р зуунд Монголчуудын Япон руу хийсэн довтолгоонд саад болсон хоёр далайн шуурга

Усан онгоцнууд ба усан онгоцны анги:
* Камиказэ (1905), сөнөөгч усан онгоцны ангиллын нэрээр нэрлэгдсэн японы сөнөөгч усан онгоц
* Камиказэ-Анги (1905), сөнөөгч усан онгоцны анги
Шуурга

ын дэлгэц харуулав.]]

, Пор-ла-Нувель]]

**Шуурга** гэж маш хүчтэй салхи гарахыг хэлнэ.

## Цаг уурын тодорхойлолт 
Шуурга гэж хамгийн багадаа 20,8 м/сек (74,9 км/ц) юм уу эсвэл Бофортын салхины хүчний 9 гэсэн хурдтай салхийг нэрлэнэ. Хамгийн багадаа 32,7 м/сек-н салхины хурдтай (117,7&nbsp;км/ц) эсвэл Бофортын салхины хүчний 12-т хүрсэн шуургыг *хар шуурга* хэмээн нэрлэдэг. Энэ хооронд Бофорт 10-ыг *хүчтэй шуурга*, Бофорт 11-ийг *хар шуурга шиг шуурга* хэмээн нэрлэнэ. Шуурганы хүч нь богино хугацаанд (хэдхэн секунд) хар салхины хэмжээнд хүрсэн тохиолдолд түүнийг *догшин хуй* гэж нэрлэнэ. Шуурга нь ихэнхдээ их хэмжээний бороотой байх тул аадар бороотой шуурга эсвэл шуурч дуу цахилгаантай бороо орно гэх мэтээр хэрэглэгдэх ба эдгээр нь шуурганы нөлөөгөөр бий болох үзэгдэл буюу онцгой тохиолдлууд юм. Тэнгист бас салхины улмаас өндөр давалгаалан шуурахыг бас шуурга гэх ба энэ нь голчлон ширүүн биш хурыг дагуулна. Шуурга юугаар шуурч байгаагаар буюу ямар цаг үед болсноос нь шалтгаалан *цасан шуурга*, *мөндрөн шуурга*, *элсэн шуурга* эсвэл *шороон шуурга* гэх мэтээр бас хэрэглэнэ. Уул нуруунд үүсэх хуурай салхийг *бүлээн салхи* гэж нэрлэнэ.

Жилийн аль улиралд болсноос нь хамааруулан бас хэрэглэх ба *хаврын хавсарга* эсвэл *өвлийн шуурга* гэх мэт. Энэ мэтийн ялгаа нь хөдөө аж ахуй ба газар тариалангийн салбарт түүнээс шалтгаалан бий болсон хохиролыг багцаалан тооцоход чухал үүрэгтэй (жишээ нь үерийн улмаас ургацаа алдах, мод салхинд булгарах гэх мэт). 

Өөр бусад шуурганы төрлийг *торнадо*, мөн жижиг *хуй салхи*, *явган шуурга*, *нүүр нүдгүй шуурга* гэж нэрлэхээс гадна ихээхэн цастай цасан шуургыг *цагаан зуд* гэнэ.

Тэнгисийн эрэг орчмоор шуурга болон түрлэг хавсран шуурган үер үе үе бас бууна.

## Шуурганы үүсэл 
Шуурга нь өндөр даралтын зөрүү (харьцангуй богино зайд даралтын өндөр зөрүү гарах) гарвал бий болно. Энэ нь хүчтэй нам даралтын бүс нутагт нөлөөлөх хэсэгт нам дор шуурга хэлбэрээр байна. Мөн түүнчлэн салхи шуурга нь байр зүйгээс шалтгаалан салхины суваг үүссэнээр бий болох ба үүний жишээнд ойрхон орших хоёр уулын хоорондох хөндийд *хөндийн салхи* маягаар бий болно.

Шуурга нь тэнгист их үүсэх ба учир нь тэнд газартай харьцуулбал улны үрэлт багатай байдагтай холбоотой. Тиймээс салхи нь хуурай газрыг бодвол хүчтэй шуурга болж хүч нь нэмэгдэх магадлал илүү юм. Үүнд жишээ нь халуун орны хуй салхи ба тайфун зэрэг нь зөвхөн тэнгис үүсэх ба хуурай газарт хүрээд хүч нь сулардаг.

## Түүхэнд бүртгэгдсэн шуурга ба түүний хохирол 
Дэлхийд хамгийн ихээхэн хохирол учруулсан шуурга түүний төлбөрт гарсан даатгалын хохирол:
* 1989 он: Хюго хуй салхи - 9 сая америк доллар
* 1990 он: Дариа хар шуурга - 8,7 сая америк доллар
* 1991 он: Мирей тайфун  - 10,1 сая америк доллар
* 1992 он: Эндрю хуй салхи - 27,9 сая америк доллар
* 1999 он: Лотар өвлийн шуурга - 8,5 сая америк доллар
* 2004 он: Иван хуй салхи - 16,8 сая америк доллар
* 2005 он: Рита хуй салхи - 13,5 сая америк доллар
* **2005 он: Катрина хуй салхи - 82,3** сая америк доллар.
* 2012 он: Сэнди хуй салхи - 30,7 сая америк доллар
* 2017 он: Мариа хуй салхи - 32 сая америк доллар

## Цахим холбоос 
## Эшлэл 

Ангилал:Нислэгийн цаг уур
Listen to Your Heart

**Listen to Your Heart** нь Шведийн поп-хоёрол Роксетын 1989 онд дуулсан поп дуу юм. Энэ дууны шүлгийг Пер Гессле бичиж, аяыг нь Матс Перссон зохиожээ.

## Дууны тухай 
Энэ дууг 1988 онд EMI Records сингл дуугаар анх нийтэд түгээсэн. Мөн Look Sharp! цомгоос *The Look* ба *Dressed for Success* гэсэн хоёр сингл дуу гаргасаны дараах гурав дахь сингл юм.

## Хит дууны жагсаалтад 
## Цахим холбоос 
* *Listen to Your Heart* (англиар)
* Musikvideo

## Эшлэл 
Ангилал:Роксетын дуу
Ангилал:Поп дуу
Ангилал:1989 оны дуу
Олон улсын газар зүйн олимпиад

**Олон Улсын Газар зүйн Олимпиад** (IGeO) нь дэлхийн өнцөг булан бүрээс шалгарч ирсэн 16-аас 19 насны газарзүйн сурагчдын дунд жил бүр зохион байгуулагддаг тэмцээн юм. 
## Танилцуулга
Энэхүү тэмцээнд улсаа төлөөлж оролцохоор ирсэн сурагчид нь өөрсдийн улсын Үндэсний Газарзүйн Олимпиадаасаа мянга мянган хүүхдүүдээс шигшигдэж ирсэн сурагчид байдаг. ОУГО нь бүх оролцогчдын газарзүйн хичээлийн мэдлэг болон орон зайн бүтэц загвар буюу үйл ажиллагаанд тулгуурласан авьяас чадварыг нь шалгадаг болно. ОУГО нь гурван хэсгээс бүтнэ: бичгийн ажил, Мультимедиа тест мөн хээрийн дадлага. Хээрийн дадлага нь судалгаа ажиглалт хийн газрын зураг бүтээх газарзүйн дүн анализ хийх ажлуудаас тогтдог. Арга хэмжээний турш сурагчид мөн багаар ханын сонин хийх, соёлын мэдлэгээ солилцох, анд нөхөр бололцох, эзэн орны хотыг судлах зэрэг сонирхолтой үйл ажиллагаанд хамрагддаг юм.

Олон Улсын Газарзүйн Олимпиад нь Олон Улсын Газарзүйн Холбоо (IGU) Олимпиадын Бодлогын Хүчнээс зохион байгуулагддаг бөгөөд ОУГХ нь эзэн орны зохион байгуулагчид болон олон улсын зөвлөлийн зөвлөгөө оролцоотойгоор шалгалтын материалыг боловсруулдаг.

ОУГО нь 1996 онд анх удаагаа зохион байгуулагдсанаас хойш жилд 2 удаа зохиогддог байсан боловч олон улсад нэр хүндтэй тэмцээн болж 2012 оноос хойш бусад Олон Улсын Шинжлэх Ухааны Олимпиадууд -ын адил жил бүр зохиогддог болжээ. 
## Монгол улсын багийн амжилт
Монгол улсын газарзүйн сурагчид энэхүү тэмцээнд идэвхтэй оролцдог бөгөөд 2016 онд БСШУСЯ-ы Харьяа "Шинэ Эрин" Олон Улсын Лаборатори сургуулийн сурагч Энхзаяагийн Жагар БНХАУ-ын Бээжин хотод зохиогдсон Олон Улсын Газарзүйн 13-р Олимпиадаас Монголын багийн анхны медаль болох мөнгөн медалийг хүртсэн юм.

## Өмнөх олимпиадууд
*1996: Нидерланд
*1998: Португал
*2000: Өмнөд Солонгос
*2002: Өмнөд Африк
*2004: Польш
*2006: Австрали
*2008: Тунис
*2010: Тайвань
*2012: Герман
*2013: Япон
*2014: Польш
*2015: Оросын Холбооны Улс
*2016: Хятад улс
## Ирэх олимпиадууд
*2017: Серби

## Цахим холбоос 
https://web.archive.org/web/20170813203922/http://www.geoolympiad.org/fass/geoolympiad/

Олимпиад
Ангилал:Сурагчдын тэмцээн
Ангилал:Шинжлэх ухааны олимпиад
Цахилгаан аргил гитар

**Цахилгаан аргил гитар** буюу **цахилгаан басс гитар** нь ихэнхдээ модон хийц бүхий татах хөгжмийн зэмсэг юм. Цахилгаан аргил гитар нь маш зөөлөн дуутай ба цахилгаан гитарын адил дууг өсгөгчөөр өсгөх шаардлагатай байдаг. Үүний тулд гитар дотор угсарсан цахилгаан соронзон дуу хүлээн авагч нь утасны хэлбэлзлийг цахилгааны дохио болгон хувиргах ба энэ дохиог нь өсгөгчийн тусламжтайгаар сонсох боломжтой болгон өсгөдөг.

## Цахим холбоос 
Ангилал:Гитарын төрөл
Ангилал:Электрофон
Ангилал:Цахилгаан гитар
Амьдралын дайсан (Монгол кино)

«**Амьдралын дайсан**» — 1941 онд бүтсэн Монголын 4 бүлэгт баримтат уран сайхны кино. 

Ангилал:1941 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Хил дээр гарсан хэрэг

«** Хил дээр гарсан хэрэг **» — 1942 онд бүтсэн Монголын уран сайхны кино. 

## Агуулга 
Хил зөрчсөн дайсныг хилчин дайчид энгийн ард олны сонор сэрэмжийн ачаар баривчилж буйг үзүүлжээ. Хилчин Болд түүний сэтгэлт бүсгүй Цэнгэл нарын үйл явдлаар киноны өгүүлэмж илэрхийлэгдэнэ..

## Эх сурвалж 
Ангилал:1942 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Бидэнд юу саад болж байна

«** Бидэнд юу саад болж байна **» — 1956 онд бүтсэн Монголын уран сайхны кино. 

## Агуулга 
1950-иад оны дунд үед нийгмийн амьдралын урагшлах хөгжилд тээр болж байсан хуучин нийгмийн дадал заншил, хөшүүн хойрог байдал, хүнд сурталын хор уршигийг нэгдлийн нярав Далантай өвгөний хадлангын машины сэлбэг хөөцөлдөхөөр хотод орж ирсэн үйл явдалтай холбон инээдмийн өнгө аясаар шүүмжлэн харуулжээ..

## Эх сурвалж 
Ангилал:1956 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Марати хэл

**Марати хэл** нь Энэтхэг-Арийн хэлний аймагт багтах, маратичуудын ярилцдаг хэл юм. Энэтхэгийн хүлээн зөвшөөрөгдсөн 22 хэлний нэг, тус улсын Махараштра болон Гоа мужуудын албан ёсны хэл болох тус хэлээр 2007 оны байдлаар 73 сая хүн ярилцдаг нь уг хэлийг дэлхийн 19 дэх олон ярилцагчтай хэл болгож байна.
## Эшлэл 
* web.archive.org

Ангилал:Дан ганц хэл

Ангилал:Энэтхэгийн хэл
Гэм нь урдаа

«** Гэм нь урдаа **» — 1956 онд бүтсэн Монголын уран сайхны кино. 

## Агуулга 
Энэ кинонд хадлан бордоо бэлтгэх чухал ажлын үеэр айраг, архи ууж хувийн зугаа цэнгэл хөөцөлдөж явсан малчин Сандагийн хамаг мал нь хахир өвлийн хүйтэнд өвс тэжээлээр дутагдан өл алдаж үхэхэд хүрснээс болж, тэрбээр уут хормойгоор өвс гуйх, айлын өвс хулгайлах зэрэг ичгүүрт байдалд орж байгааг хөнгөн инээдмийн аясаар харуулж, тухайн үеийн хөдөө аж ахуйн салбарын чухал асуудлын нэг болох мал маллагааны арга барилын тухай өгүүлжээ..

## Эх сурвалж 
Ангилал:1956 оны кино
Ангилал:Эрдэнэбатын Оюун
Ангилал:Монголын кино
Ангилал:Амьтан кинонд
Ангилал:Байгалийн кино
Ангилал:Инээдмийн кино
Ангилал:Хар цагаан кино
Ангилал:Эдийн засгийн шүүмжлэлт кино
Шинэ жил (1954 оны монгол кино)

«** Шинэ жил **» — 1954 онд бүтсэн Монголын уран сайхны кино. 

## Агуулга 
Тэргүүний ажилчин залуу төлөвлөгөөгөө хугацаанаасаа өмнө биелүүлж, шинэ жилээ найз нөхөдийнхөө хамт урьдчилан тэмдэглэх болсон тухайгаа ээждээ хэлэхэд залуугийн  ээж хөрш айлын авгай хоёр хурим хийх гэж байна гэж андуурч байгааг инээдмийн хэлбэрээр өгүүлж, мэргэжил дээрээ өсөн яваа тэргүүний ажилчин залуучуудын харилцаа, үерхэл нөхөрлөл, тэдний амжилт бүтээлийг тусган харуулжээ..

## Эх сурвалж 
Ангилал:1954 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Бохир гарын нууц

«** Бохир гарын нууц **» — 1962 онд бүтсэн Монголын баримтат уран сайхны кино. 

## Агуулга 
Халдварт гепатит шар өвчиний хор уршигыг олон түмэнд таниулах зорилгоор хийсэн ухуулгын агуулгатай кино..

## Эх сурвалж 
Ангилал:1962 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Тус биш ус

«** Тус биш ус **» — 1964 онд бүтсэн Монголын уран сайхны кино. 

## Агуулга 
Осор согтуугаар машин жолоодож яваад ноцтой эндэгдэлд орсноор өөрт нь итгэл хүлээлэгсэн хамт олон, эхнэр хүүхдээсээ хагацахад хүрч байгаа тухай өгүүлсэн ахмад болон залуу, харилцаа, нөхөрлөл, хүн чанарыг харуулсан ёс суртахууны сэдэвт кино..

## Эх сурвалж 
Ангилал:1964 оны кино
Ангилал:Чойжилын Чимид
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Хар цагаан кино
Ховдгийн гай

«** Ховдгийн гай **» — 1964 онд бүтсэн Монголын уран сайхны кино. 

## Агуулга 
Үлгэрийн сэдэвтэй энэхүү кино нь “Шунал ихэдвэл шулам болно” хэмээх ардын зүйр – ишлэл авч баян, ядуу хоёр хүний сэтгэл санааны ертөнцийн тухай өгүүлжээ..

## Эх сурвалж 
Ангилал:1964 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ангилал:Үлгэрийн кино
Гэмшил зэмлэл

«** Гэмшил зэмлэл **» — 1965 онд бүтсэн Монголын уран сайхны кино. 

## Агуулга 
Өвс тээвэрлэж явсан Лувсандорж зам зуураа хуучин танил Жамбынд хоноглохоор шийдэн хажуу айлын Доной, Дулмаа нартай архи ууцгаан наргина. Донойн эхнэр Дулмаа гэрээс гарахдаа тогтвор муутай байрлуулсан лаагаа унтраалгүй орхисон нь хаалганы доргионд ойчсоноос хавь ойрын эд зүйлд гал авалцан гэр, өвстэй хашаа, машин, хашаатай хонь мал шатаж түймэр улам өргөжин хөдөө тал, ой руу гарснаар ялимгүй ч гэсэн анхааралгүй байдал ямар их гарз хохирол авчирч болохыг үзүүлжээ..

## Эх сурвалж 
Ангилал:1965 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Нөмрөг хадны цуурай

«** Нөмрөг хадны цуурай **» — 1966 онд бүтсэн Монголын уран сайхны кино. 

## Агуулга 
Хөгжмийн багш уран бүтээлийн олз муутайхан ажиллаж байтал түүнийг мал төллөлтийн үеэр малчдад туслуулахаар болж, тэр зөвхөн хөгжмөө аваад өөр юу ч авалгүй шөвгөр хар  шаахайтай дурамжхан явна. Замд цасан шуурга болж төөрч явтал, уруудаж яваа олон хониныг шуургатай өрсөлдөн тогтоож ядаж яваа эмэгтэйтэй дайралдан түүнд тусална. Хөдөлмөрийн үнэ цэнийг олж мэдсэн хөгжимчин залуу, малчин бүсгүйд зориулан симфони хөгжим бичин түүнийгээ “Нөмрөг хадны цуурай” гэж нэрлэнэ.

## Эх сурвалж 
Ангилал:1966 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Тэмцэл (Монгол кино)

«** Тэмцэл **» — 1971 онд бүтсэн Монголын уран сайхны кино. 

## Агуулга 
Д.Сүхбаатар тэргүүтэй ардын намынхан шинээр тогтносон төр улсаа төвхнүүлэн, бурангуй цагын  ёс суртахуун, гадаад дотоодын дайсны эсэргүүцлийг даван туулж, улс орноо хөгжүүлэн, хувьсгалт өөрчлөлт хийж буйг дүрслэн харуулсан түүх, хувьсгалын сэдэвт кино..

## Эх сурвалж 
Ангилал:1971 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Ламжавын Ванган
Ангилал:Чойжилын Чимид
Туяагийн бичээгүй захидал

«** Туяагийн бичээгүй захидал **» — 1973 онд бүтсэн Монголын уран сайхны кино. 

## Агуулга 
Энэ кино нь “Туяагийн бичээгуй захидал”, “Чимгээгийн төрсөн өдөр” гэсэн нэртэй хоёр тууриас бүрдэх бөгөөд залуучуудын ажил амьдрал, хайр дурлал, ёс суртахууны acyyдлыг хөндөн гаргажээ..

## Эх сурвалж 
Ангилал:1973 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Нар хиртсэн жил

«** Нар хиртсэн жил **» — 1974 онд бүтсэн Монголын уран сайхны кино. Киног өнгөтөөр хийсэн нь Монгол кино үйлдвэрийн бие дааж хийсэн анхны өнгөт кино болсон юм. 

## Агуулга 
1939 оны Халх голд болсон “Зарлаагүй дайн”-ы гай гамшиг жирийн малчин ардын зүрхэнд хэрхэн нөлөөлснийг байлдаан тулаангүйгээр үзүүлсэн бүтээл. 3алуу байлдагч Чулуунхүү түүний дурлалт Дэнсмаа нарын хайр сэтгэлийн цэнгэл, уй гашууд дарагдан суугаа эцэг, эх хоёрын гунигт амьдралын харьцаагаар киноны өгүүлэмж өрнөнө..

## Эх сурвалж 
Ангилал:1974 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Жамьянгийн Бунтар
Давааны цаана даваа

«** Давааны цаана даваа **» — 1977 онд бүтсэн Монголын уран сайхны кино. 

## Агуулга 
Энэ кино нь хувь хүн болон нийгмийн харилцаа, удирдах ажилтны арга барилыг нэгдлийн дарга Жавын энгийн хүнлэг чанар, улс нийгэмдээ аль болох хэрэгтэй зуйлийг бүтээхийн төлөө зоригтой санал дэвшүүлэн түүнийгээ бүтээхийн тулд шантралгүй зүтгэн ажиллаж чаддаг эрхэм чанарыг нь харуулахдаа өөрийн хүү нь хөдөлмөрөөс зайлсхийж, бүсгүй хүний хайр сэтгэлээр тоглож явдаг бэртэгчин хүн болсныг мэдэж, энэ байдлыг эрс шүүмжилж байгаа илэн далангуй, эрс шийдэмгий, шударга зан төрхөөр нь дамжуулан өгүүлжээ..

## Эх сурвалж 
Ангилал:1977 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Жамьянгийн Бунтар
Дэгдээхэй нас

«** Дэгдээхэй нас **» — 1977 онд бүтсэн Монголын уран сайхны кино. 

## Агуулга 
Энэ кино нь “Алтан загас”, “Алтан зул” гэсэн хоёр тууриас бүрдэх бөгөөд эхний туурьт хүүхдийн тусч сэтгэл, амьтныг хайрлах эрмэлзлийг үзүүлсэн бол хоёр дахь туурьт бяцхан хүү ээждээ зориулан бүтээл туурвиж, хайр энхрийллээ илэрхийлж байгааг харуулжээ..

## Эх сурвалж 
Ангилал:1977 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ангилал:Зундуйн Хангал
Их замын эхэнд

«** Их замын эхэнд **» — 1978 онд бүтсэн Монголын уран сайхны кино. 

## Агуулга 
Үе дамжин хадгалагдаж ирсэн үнэт судар бичгийг Монгол нутагтаа байлгахын төлөө харийн түрэмгийлэгчидтэй амь өрсөн тэмцэж байгааг харуулсан кино..

## Эх сурвалж 
Ангилал:1978 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Бадрахын Сумхүү
Суварган цэнхэр уулс

«** Суварган цэнхэр уулс **» — 1978 онд бүтсэн Монголын уран сайхны кино. 

## Агуулга 
Анхны томилолтоо аван хилийн заставт сурвалжлах ажлаар очсон залуу сэтгүүлч Солонгын харцаар орчин үеийн хилийн цэргийн амьдралын өдөр тутмын үйл явдлыг уянгын хэлбэрээр үзүүлжээ..

## Эх сурвалж 
Ангилал:1978 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Хайр дурлалын кино
Ангилал:Зундуйн Хангал
Төөрсөөр төрөлдөө

«** Төөрсөөр төрөлдөө **» — 1966 онд бүтсэн Монголын уран сайхны кино. 

## Агуулга 
Ардын хувьсгалын төлөө Орос, Монголын дайчид мөр зэрэгцэн тэмцэж байсныг сайн эрийн замаар буюу Балтын ээдрээт амьдрал, тэмцлийн дүр зургаар дамжуулан үзүүлжээ..

## Эх сурвалж 
Ангилал:1966 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Бадрахын Сумхүү
Тэнгэрийн муухай арилдаг

«** Тэнгэрийн муухай арилдаг **» — 1978 онд бүтсэн Монголын уран сайхны кино. 

## Агуулга 
Энэ кинонд мод бэлтгэхээр ууланд гарсан хэсэг хүмүүсийн зан төлөв, бодол санааны зөрчил нь тэдний ажил хөдөлмөрийн явцад тодорч байгааг дүрслэн үзүүлжээ..

## Эх сурвалж 
Ангилал:1978 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Хайрхан өндөр хаана байна

«** Хайрхан өндөр хаана байна **» — 1978 онд бүтсэн Монголын уран сайхны кино. 

## Агуулга 
Монголын газар нутагт эрдэнэсийн орд газар нээн илрүүлж байгаа Монгол-Чехийн геологичдын хамтын ажиллагааны тухай өгүүлж, тэдэнд тохиолдож байгаа үйл явдлыг инээдмийн өнгө аясаар үзүүлжээ..

## Эх сурвалж 
Ангилал:1978 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Итгэл гомдол

«** Итгэл гомдол **» — 1980 онд бүтсэн Монголын уран сайхны кино. 

## Агуулга 
Энэ кино нь даатгалын байгууллагын захиалгаар бүтээсэн баримтат-уран сайхны кино юм. Тухайн үеийн нийгэмд иргэд өмч хөрөнгөө хулгайд алдах, гэнэтийн осолд өртөх тохиолдол их байсан юм. Иргэдийн амьдралд өмч хөрөнгийн даатгал ямар ашиг тустай байдгийг Дорж, Нямбуу нарын гэр бүлд тохиолдсон үйл явдлаар дүрслэн харуулжээ..

## Эх сурвалж 
Ангилал:1980 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Эргэж бодох бодол

«** Эргэж бодох бодол **» — 1980 онд бүтсэн Монголын уран сайхны кино. 

## Агуулга 
Цэвэлмаа бүсгүй төрсөн өдрөө тэмдэглэж, эмэгтэй хүний 35 нас гэдэг … хэмээх үгнээс энэхүү айлын учир шалтгаан тодорч, үйл явдал өрнөнө. Амьдрал гэдэг баян тансаг найрын ширээ биш, эх үр, эр нөхрийн үнэнч ариун хайр дээр тогтдогийг Цэвэлмаа өөрийн амьдралаа эргэн дурсах мөчид ухаарна. Ёс суртахууны сэдэвтэй сэтгэлийн драм кино..

## Эх сурвалж 
Ангилал:1980 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Эхлэл (Монгол кино)

«** Эхлэл **» — 1980 онд бүтсэн Монголын уран сайхны кино. 

## Агуулга 
Эрдэнэт үйлдвэрийг барьж байгуулахад жирийн хүмүүс яаж ажиллаж, өсч өндийж амжиг бүтээл нь хамтын хөдөлмөрийн үр дүн болж буйг энэ кинонд үзүүлж, Монгол-3өвлөлтийн ажилчдын найрамдлын тухай өгүүлжээ..

## Эх сурвалж 
Ангилал:1980 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Жаргал даахгүйн зовлон

«** Жаргал даахгүйн зовлон **» — 1982 онд бүтсэн Монголын уран сайхны кино. 

## Агуулга 
Жаргал цэнгэлдээ ташууран сайн эхнэрийн хайр халамжийг даалгуй, архинд донтон зоргоороо авирлаж яваа Самдангийн амьдралаар ёс суртахууны сэдвийг хурцаар хөндөн  гаргажээ..

## Эх сурвалж 
Ангилал:1982 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Мөнгөн буйл

«** Мөнгөн буйл **» — 1985 онд бүтсэн Монголын уран сайхны кино. 

## Агуулга 
Хүмүүс амьдралын төлөө өөрт байгаа хуч чадал, авьяасаар амь зуулгаа дэвжээхдээ ар, цагаан, үнэнч хөдөлмөр эсвэл арга мэх, арилжаа наймаагаар тэмцдэг билээ. Ашиг унац сайт наймаа нь шатах эрсдэл ихтэй, харин хүчээ нэгтгэсэн хөдөлмөр нь санасандаа хүрэх, аз жаргалын түлхүүр гэдэг гүн ухааныг хошин уйл явдлын хэлбэрээр үзүүлжээ..

## Эх сурвалж 
Ангилал:1985 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Намар нахиалсан мод

«** Намар нахиалсан мод **» — 1986 онд бүтсэн Монголын уран сайхны кино. 

## Агуулга 
Ардын хувьсгалын дараах жилүүдэд хөдөө орон нутагт олон зуун сүм хийдийг тарааж, хүрээ хийдэд шавилан сууж байсан банди нарыг бичиг үсэгт сургахаар ардын сургуулиуд хэрхэн байгуулагдаж байсан тухай өгүүлжээ..

## Эх сурвалж 
Ангилал:1986 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ангилал:Зундуйн Хангал
Харуул занги

«** Харуул занги **» — 1986 онд бүтсэн Монголын уран сайхны кино. 

## Агуулга 
Зохиолч Д.Намдагийн “Хярааны хонхорт ”нэрт жүжгийн зохиолоос сэдэвлэн бүтээсэн энэхүү кинонд төрийн түшээ хүн улс эх орон, газар шорооныхоо төлөө чин үнэнчээр хэрхэн зүтгэж байгааг үзүүлжээ..

## Эх сурвалж 
Ангилал:1986 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Даль хагдрах цагаар

«** Даль хагдрах цагаар **» — 1989 онд бүтсэн Монголын уран сайхны кино. 

## Агуулга 
Хотоос ирсэн өвөөгөө баярлуулах хүсэлтэй хүүгийн тухай өгүүлнэ. Норов өвгөн хотоос ирсэн Зуунайтай элдэв явдлын тухай ярилцах зуур “Амьд явахад их л юм үзлээдээ. Харин алтан аяганаас л ус ууж үзсэнгүйдээ” гэх үгийг Галхүү тун ч нухацтай хүлээн авав үүнээс хойш хүү алтан аяга олж, өвөөгөө баярлуулах хүсэлд автан гэтэл хажуу айлд ортол зэс аяга байгааг олж хараад тэсэлгүй тэр аягыг авна. Аяга алга болсноор гэмгүй хүн хүртэл хэрэгт сэжиглэгдэж хэрэг мандаж хүүгийн хүсэл биелэдэггүй..

## Эх сурвалж 
Ангилал:1989 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Хачин хүн

«** Хачин хүн **» — 1989 онд бүтсэн Монголын уран сайхны кино. 

## Агуулга 
Социалист нийгмийн үеийн зарим албан хаагчдын дунд оршиж байсан хүнд суртлын хор уршгиин тухай өгүүлэх энэ кинонд өөрийн байгууллагын дутагдлыг сонинд бичсэн Харцагыг хачин хүн” хэмээн нэрлэсэн тухай өгүүлнэ. Түүнийг элдвээр оролдон сэтгэл мэдрэлийн эмнэлэг, шүүх цагдаагийн газраар явуулах, хамт олноороо салхи нд гарч амрах нэрийдлээр зугаалга зохион байгуулж, түүнийг архиар шахаж согтоон элдэв хэл аманд оруулсны эцэст нэр хүндийг нь муутгаж, эхнэр нь хүртэл түүнийг ойлгохгүй хүүхдүүдээ авч гэрээсээ явснаар тэр хүнийг ганцаардмал байдалд оруулан сэтгэлийн зовлон эдлүүлж байгааг харуулжээ..

## Эх сурвалж 
Ангилал:1989 оны кино
Ангилал:Бэгзийн Балжинням
Ангилал:Нацагийн Жанцанноров
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Хөгжимчин (Монгол кино)

«** Хөгжимчин **» — 1989 онд бүтсэн Монголын уран сайхны кино. 

## Агуулга 
Энэ кинонд зэр зэвсэг, цэрэг армиар улс орноо батлан хамгаалж, дэлхий дахинд энх тайваныг тогтоохгүй, харин дуу хөгжмөөр бие биенээ ойлгож ойртон нягтрана гэдэг санааг таваас зургаа насанд хүүхдийн сэтгэхүйгээр гаргахыг эрмэлзжээ. Хүү цэргийн парадыг хараад цэргүүдийн барьж байгаа бууны оронд төрөл бүрийн хөгжим бариад жагсаж яваагаар мөрөөдөж байгаа тухай өгүүлнэ..

## Эх сурвалж 
Ангилал:1989 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Алаг мэлхийн хонх

«** Алаг мэлхийн хонх **» — 1990 онд бүтсэн Монголын уран сайхны кино. 

## Агуулга 
Бяцхан хүү эмээтэйгээ жаргалтай сайхан амьдарч байлаа. Харин аав, ээж хоёр нь салах болж, бэр нь хүүгээ аваад явна. Эмээ, хүү хоёрт амьдын хагацал үзэх цаг ирж, хүүдээ шинэ дээл хийж мялаагаад гуталнаас нь алаг мэлхийн хонх уяж өгөхдөө “Ээж, аавдаа чимээтэй яваг” гэж ерөөнө. Бяцхан хүү өөрийнхөө төсөөллөөр хонхоо дуугаргавал эмээ нь сонсоод хүрээд ирэх юм шиг санана. Гэтэл өнгөрсөн амьдралаа мартчихаж болно гэж боддог ээж нь хүүгийнхээ гэнэн хэрнээ зөв цайлган сэтгэлийн гүнд хүртэл хичнээн хол байгааг үзүүлжээ..

## Эх сурвалж 
Ангилал:1990 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Бүлээн нурам

«** Бүлээн нурам **» — 1990 онд бүтсэн Монголын уран сайхны кино. 

## Агуулга 
Галав юүлж Агчин өвгөн Эсү, Мэсү 2 охинтойгоо ертөнцөд үлдэв. Хүний мөрөөсөл болж өөрийн үр удмаа хорвоод үлдээх гэж амь тэмцэн шаналсан Агчин арга нь барагдаад бага охин Эсүгээ хүчиндэж, өөрөө тэнгэрт халина. Эцгийгээ хөдөөлүүлсний дараа 2 охин үхлүүт шархтай нэгэн эрийг олж баяр хөөр болсон авч, Олдой тэдэн аз жаргал авчирсангүй, эгч нь дүүгээ хардаж Олдойг хороосноор эгч дүү хоёрын эмгэнэл эхэлнэ. Он цаггүй домгоос сэдэвлэн бүтээсэн энэхүү кино нь “Мөхлийн ирмэгт” цувралын 2 дахь бүтээл болно..

## Эх сурвалж 
Ангилал:1990 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ангилал:Нацагийн Жанцанноров
Ангилал:Бавуугийн Лхагвасүрэн
Сахиус уу, сахиул уу

«** Сахиус уу, сахиул уу **» — 1983 онд бүтсэн Монголын уран сайхны кино. 

## Агуулга 
Монголын чекистүүдийн(тагнуулч) үйл ажиллагааг адал явдлын хэлбэрээр харуулсан кино..

## Эх сурвалж 
Ангилал:1983 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Амин мөр

«** Амин мөр **» — 1991 онд бүтсэн Монголын уран сайхны кино. 

## Агуулга 
Говийн ганц айл. Гэр сахиж үлдсэн ганц бие залуу бүсгүйг тэднийд ирж хоносон Эвлэлийн хорооны дарга хүчиндсэнээс Анхаа хүү төрсөн нь хэлгүй ажээ. Тэрбээр эмээтэйгээ амьдардаг байв. Нэгэн өдөр хайртай эмээ нь тэнгэрт хальснаас хойш хүйтэн сэтгэлт хойт эцгийн гар харж тэр айлын бүх хүнд хүчир ажлыг бяцхан биеэрээ үүрэх болов. Удалгүй дүүтэй  болж, улам  ихээр шоовдорлогдсон Анхаа хүү төрөлх гэрээ орхин өөрийг нь тосон хүлээж буй хязгааргүй ертөнцийн гүн рүү зугтана. Амин мөр болсон алаг үрийнхээ хойноос эх нь нулимс асгаруулан элсэн манхан өөд авирсаар…     Энэхүү кино нь “Мөхлийн ирмэгт” цуврал киноны гурав дахь бүтээл бөгөөд үг яриагүй “дуугүй” хэлбэрээр хийгджээ..

## Гол дүр 
* *Анхаа - Жигжидсүрэнгийн Батбаатар
* *Буян - Пүрэвдоржийн Цэрэндагва
* ''Насан - Борхүүгийн Гэрэлмаа

## Эх сурвалж 
Ангилал:1991 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ангилал:Нацагийн Жанцанноров
Аянгат цагийн дууль

«** Аянгат цагийн дууль **» — 1991 онд бүтсэн Монголын уран сайхны кино. 

## Агуулга 
Монголын нийгмийн түүхэнд гүн эмгэнэлт ул мөрөө үлдээсэн 19ЗО-аад оны хэлмэгдлтйн хар шуурга тухайн цаг үеийн тэргүүний сэхээтнээс эхлээд шашин төрийн зүтгэлтнүүдэд хоморголон устгасан гунигт түүхийг баруун хязгаар нутгийн нэгэн сумын намын үүрийн даргын амьдралд учирсан харамсалтай үйл явдлаар дамжуулан үзүүлжээ..

## Эх сурвалж 
Ангилал:1991 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Модон могой

«** Модон могой **» — 1991 онд бүтсэн Монголын уран сайхны кино. 

## Агуулга 
Энэ кино нь охид, хөвгүүдийн үерхэл нөхөрлөлийг харуулсан ёс суртахууны сэдэвт  кино . Зусланд  амарч байсан Тулгаа хийгээгүй хэргийнхээ төлөө, үерхдэг охиныхоо өмнөөс шийтгэл хүлээж буруутгагдан зуслангаас хөөгдөнө. Үүнд найз охин нь ихэд шаналж явсны эцэст олны өмнө бүх хэргээ хүлээхээр шийдэн бүх үнэнээ дэлгэж Тулгаагийн буруугүйг нотолж байгаа тухай өгүүлнэ..

## Гол дүр 
* Тулгаа – Нямдаваагийн Бат-Амгалан
* Галзүг – Гомбосүрэнгийн Лхагвабаатар
* Итгэл – Нэргүйн Баярмаа
* Сувд – Даваахүүгийн Цовоо
* Баяраа – Нямдаваагийн Бадрал

## Эх сурвалж 
Ангилал:1991 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Банди-Зо (кино)

«** Банди-Зо **» — 1992 онд бүтсэн Монголын уран сайхны кино. 

## Агуулга 
Эх орон, элгэн нутаг, ард олныхоо энх амгалангийн төлөө амиараа дэнчин тавин тэмцэж байгаа Гүндалай хүүгийн дүрээр дамжуулан сэтгэл зөв бол ганц хүн ч ганцаардахгүй ялалтанд хүрч, ард түмэндээ домог болон үлддэгийг дүрслэн харуулжээ..

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Булингар (Монгол кино)

«** Булингар **» — 1992 онд бүтсэн Монголын уран сайхны кино. 

## Агуулга 
Шорон хэдий хатуу хэцүү ч эр хүн хатан зориг, халуун сэтгэл, нандин чанартаа үнэнч бол төдий л эвдэрч чаддаггүйг түргэн тусламжийн жолооч  залуу, эмч бүсгүй нарын нинжин сэтгэлийн
харьцаагаар дамжуулан үзүүлжээ,.

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Буяны нүгэл

«** Буяны нүгэл **» — 1992 онд бүтсэн Монголын уран сайхны кино. 

## Агуулга 
Дамбадаржаагийн Намсрай /СГЗ/ "Буяны нүгэл" зохиолын хэсгээс...

Хуучин сүмийн буурь сахин үлдсэн эх хүү хоёр ядуу зүдүү  амьдрах бөгөөд хүү нь гэгээнтэн болно гэж үргэлж мөрөөднө. Тэр үед гэгээнтний хойчийг тодруулах гэсэн хүмүүс тэднийд оролгүй явснаас хүү сэтгэлээр унаж солиорно. Гэтэл энэ үеэр эхийн бие муудаж хэвтэрт орно. Үүнээс үүдэн өвдсөн эх, хүүгээ өрөвдөн надаас хойш энийг харах хүнгүй хэцүүднэ гэдгийг хатуу ойлгон хүүтэйгээ цуг усанд живнэ. Үүгээр буян, нүгэл хоёр зэрэгцэн ирж байгаа тухай өгүүлжээ..

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Рок хөгжим

]]

**Рок хөгжим** гэж хөгжмийн урсгалын дээд ойлголтыг хэлэх ба 1950-иад оны сүүл, 1960-аад оны эхээр хөгжмийн өөр урсгалуудтай (жишээлбэл бит хөгжим, блюз гэх мэт) болон 1960-аад оны сүүлээс рок-н-роллтой холимог байдлаар хөгжиж иржээ. Рок хөгжим нь дотроо олон төрөл жанртай ба үүнийг залуусын соёлоор тодорхойлж болно.

## Рок хамтлагийн бүрэлдэхүүн 
Рок хамтлаг нь цахилгаан- ба акустик гитар, аргил гитар, бөмбөр, дуулалтаас бүрдэнэ. Энэхүү бүрэлдэхүүн дээр төгөлдөр хуур, даралтат хөгжим, хаммонд орган, синтезатор бас нэмэгдэнэ. Хөгжмийн урсгал, чиглэлээс хамааран (жишээ нь фанк рок) үлээвэр хөгжим ч бас ордог. Хөгжмийн онол талаас нь авч үзвэл рок хөгжим нь хомофон хөгжим бөгөөд хэмнэл өгөх бүлгээр дагалдуулан дуу, гитар эсвэл бусад соло хөгжмийн зэмсгүүд нь онцгойрон аялгуугаа авч явна.

## Түүх 
### 1950-иад он 
Рок хөгжим нь рок-н-роллоос гаралтай бол, рок-н-ролл нь өөрөө кантри хөгжим ба ритм-энд-блюзын нэгдлээс бий болжээ. Билл Хейлигийн 1954 оны дөрөвдүгээр сарын 12-нд бичүүлсэн *Rock Around the Clock* дууны пянз нь рок-н-роллыг дэлхий даяар шүтэн бишрэх эхлэлийг анх тавьсан байдаг. 1950-иад оны рок-н-роллын олны танил дуучдад Билл Хейли, Элвис Пресли нараас гадна Чак Берри, Жерри Ли Льюис, Литл Ричард, Бадди Холли нарыг нэрлэж болно. Энэ үеэс эхлэн Чак Берри гитарыг гол хөгжмийн зэмсгээ болгон ашигласан нь, тухайн үеийг хүртэл рок хөгжмийн үндсэн хөгжмийн зэмсэг байсан саксофоныг түрэн гаргасан байна.

Рок хөгжим нь рок-н-роллоос бие даасан хөгжмийн хэлбэр болох гол ялгаа нь хөгжмийн хэмнэл ба рок хөгжмийн наймтын нот нь хосоор буюу тэгш тоогоор тоглоно. 
### 1960-аад он 
Рок-н-ролл нь 60-аад онд хэв маягийн хувьд англид ихээхэн өөрчлөгджээ. 

### 1970-аад он 
### 1980-аад он 
### 1990-ээд он 
## Цахим холбоос 
* 100 Great Rock Classics


Ангилал:Хөгжмийн жанр
Агарын гурван сүлжээ

«** Агарын гурван сүлжээ **» — 1992 онд бүтсэн Монголын уран сайхны кино.

## Агуулга 
Хот, хөдөөгийн ялгаа, тэгш чинээлэг амьдралыг хүсэн мөрөөдөх хүмүүсийн сэтгэл зүйн зөрчил, залуусын хайр дурлалын тухай өгүүлнэ..

## Гол дүр 
* *Доной* - Уухааны Батбаатар
* *Үйлстөгөлдөр* - Гомбын Золбоот
* *Алимаа* - Алтангэрэлийн Жавзан
* *Дарам* - Аюурзанын Очирбат
* *Бодийн эхнэр* - Балдандоржийн Туяа
* *Бодь* - Түмэнгийн Намсрайжав

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ингэ буйлах нутагт

«** Ингэ буйлах нутагт **» — 1992 онд бүтсэн Монголын уран сайхны кино. 

## Агуулга 
Нийгмийн өөрчлөлтийн үед хүний мөс чанар алдагдаж, ёс заншлаа умартан амин хувийн  аз жаргалыг хичээн олз ашигт хэт шунаж, нийгэм бүхэлдээ эмгэнэлт хар ангалд тулж байгааг
болгоомжлуулах үүднээс ухааран бодож амьдрах тухай өгүүлжээ..

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Шүтээн (Монгол кино)

«** Шүтээн **» — 1992 онд бүтсэн Монголын уран сайхны кино. 

## Агуулга 
16 нас анхны дурлал, анхны хайр энэ бүхнийг хүн болгон дайран өнгөрдөг бөгөөд харин, хэрхэн яаж гэдэг нь хүн болгонд адилгүй. Залуучуудын чөлөөт сэтгэлгээ хэт их хөгжиж хөнгөн, хийсвэр амьдралаар амьдран өнгө мөнгөнд шунаж, тахин шүтэх ариун нандин зүйлийг умартах, бусдын хайр дурлал, үнэнч сэтгэлээр тоглох нь ердийн үзэгдэл болж байгааг үзүүлсэн ёс суртахууны сэдэвт кино..

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ангилал:Нацагийн Жанцанноров
Эрэл (Монгол кино)

«** Эрэл **» — 1992 онд бүтсэн Монголын уран сайхны кино. 

## Агуулга 
Энэхүү кино нь хүний сайхан сэтгэл, түүний мөн чанар, тэр дундаа эх хүний сэтгэлийн орон зайг өөрийн зүрх сэтгэлдээ эрж хайж яваа жирийн нэгэн жагсаалын цэргийн сэтгэлийн баялагыг нээн үзүүлжээ..

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Эцгийн голомт

«** Эцгийн голомт **» — 1992 онд бүтсэн Монголын уран сайхны кино. 

## Агуулга 
1938 онд буриад ястаныг хамарсан хэлмэгдлийн гунигт түүхийг өгүүлэхдээ ганц хүүтэй Дархан Шар хэмээх дарханд тохиолдсон үйл явдлаар дамжуулан үзүүлжээ.

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ам цагаан хулгана

«** Ам цагаан хулгана **» — 1993 онд бүтсэн Монголын уран сайхны кино. 

## Агуулга 
“Улаан бургас” зохиолоос сэдэвлэн улс орон шинэ нийгэм, зах эээлиин эдийн засагт шилжих үеийн хүүхэд багачуудын амьдралд учирч байгаа зовлон бэрхшээл, ямар ч үед сэтгэл нь гунддаггүй хүүхэд багачуудын гэгээн ирээдүйд итгэх итгэл ийн тухай энэ кинонд өгүүлжээ..

## Эх сурвалж 
Ангилал:1993 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ач тус атаа хорсол

«** Ач тус атаа хорсол **» — 1993 онд бүтсэн Монголын уран сайхны кино. 

## Агуулга 
Нутгийн ноён Бэхээ албан гувчуураа нэмэгдүүлсэнийг эсэргүүцэж нутаг усандаа нэр хүндтэй шудрага чинээлэг малчин Буян ард олныг тэмцэлд уриалан бослогыг зохион байгуулана.Түүнийг урд хөрш рүү наймаа хийхээр явах замд нь Бэхээ ноён Хятадад түнштэйгээ сэм хувилдан хорлуулахаар тохиролцоно.Үүнээс Буян арай гэж амь мультран ууланд бүгнэ. Шархадсан түүнийг хятад кун-фу-гийн багш өвгөн, охины хамт асран тойлж хөл дээр нь босгоно. Буян  кун-фу-гийн багшаар уг эрдмийг заалган боловсорч улмаар нутагтаа эргэн ирж, Бэхээ ноёны гарт үрэгдсэн хань ижил, жирийн ардуудын өшөөг авахаар цуст тэмцлээ үргэлжлүүлэн ялалтанд хүрч байгаа тухай өгүүлжээ..

## Эх сурвалж 
Ангилал:1993 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Манай цүндгэр

«** Манай цүндгэр **» — 1993 онд бүтсэн Монголын уран сайхны кино. 

## Агуулга 
Хот, хөдөөгийн бага насны хүүхдүүд найзлан нөхөрлөж, бие биенээ танин мэдэж, байгаль орчноо хамгаалахад идэвхийлэн оролцож байгаа тухай өгүүлнэ..

## Эх сурвалж 
Ангилал:1993 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Мөнх тэнгэрийн хүчин дор

«** Мөнх тэнгэрийн хүчин дор **» — 1992 онд бүтээсэн Монголын 3 ангит өнгөт уран сайхны кино. 

## Уран бүтээлчид 
* Киноны Ерөнхий найруулагч-Бэгзийн Балжинням
* Зохиогч – Дүгэржавын Маам, Сэнгийн Эрдэнэ,  Дарамын Батбаяр
* Зураглаач – Луузаншаравын Шаравдорж
* Зураач- Батцэндийн Пүрэвсүх
* Хөгжмийн зохиолч- Нацагийн Жанцанноров
* Дууны найруулагч – Б.Самбуу
* Нүүр хувиргагч – Д.Бадамцэрэн , М.Одончимэг, Д.Дагийрмаа
* Эвлүүлгийн найруулагч – Д.Батгэрэл
* Эвлүүлэгч – Д.Цэвэлмаа

## Гол дүрүүдэд 
* Чингис хаан –  Агваанцэрэнгийн Энхтайван
* Чилүгэн- Жамсрангийн Сүххуяг
* Өүлэн эх- Намсрайн Сувд
* Бөртэ үжин-  Самбуугийн Сарантуяа
* Жамуха -Цэгмэдийн  Төмөрбаатар
* Хасар- Бэх-Очирын Жаргалсайхан
* Бэлгүтэй-  Лайхансүрэнгийн  Лхасүрэн
* Зэлэм-   Даваагийн Сүхбаатар
* Борохул-   Дэжидийн  Төмөртогтох
* Сүбээдэй  – Ганжуурын  Адилбиш
* Мухулай-  Гомбын Равдан
* Шихихутаг-   Уухааны Батбаатар
* Тоорил хан-   Гомбын Мягмарнаран
* Нялх Сэнгүм-   Цэгмэдийн Төмөрхуяг
* Зэв –  Чойнхорын Найдандорж
* Зүчи-  Дэлгэрийн Доржсүрэн
* Цагаадай-   Осорын Бат-Өлзий
* Өгөөдэй-  Уламбаярын Энхбаяр
* Тулуй –  Ганпүрэвийн Пүрэвсүрэн
* Хулан хатан-   Ёндонгийн  Алтанзул
* Хучир  -Санжаагийн Бужгар
* Алтан –    Гүржавын Дашдондов
* Есүй, Есүгэн хатан  - Цэрэндоржийн Мөнхгэрэл
* Тачир -  Пүрэвийн Баярхүү
* Номунгоо - Сэсмээгийн Зулцэцэг

## Агуулга 
Монголын тулгар төрийг үндэслэгч, их эзэн Чингис хааны амьдралыг харуулсан түүхэн бүтээл. Тэмүүжин хүү 13 наснаасаа эхлэн эцгийн голомтыг залгамжилт залуу насандаа өшт дайсан Татаар иргэдээс өшөөгөө авна. Гэвч хамаг Монголын хаан болох замд нь багын анд Жамуха хамгийн түрүүнд саад болж эцгийн оронд эцэг болсон Хэрэйдийн Тоорил ванг хүртэл түүний эсрэг босгоно.

## Эх сурвалж 
Ангилал:1992 оны кино
Ангилал:Дайны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Түүхийн кино
Ангилал:Намтарчилсан кино
Ангилал:Чингис хааны тухай кино
Ангилал:Бэгзийн Балжинням
Ангилал:Нацагийн Жанцанноров
Чи нэг нь

«** Чи нэг нь **» — 1992 онд бүтсэн Монголын уран сайхны кино. 

## Агуулга 
Нэгэн дуучин залуу найр наадам хэсч явсаар архичин болов. Эхнэр нь ганц охиноо хөгшин эх дээрээ орхин гадны хүнтэй сууж харь улсыг зорино. Архичин болсон залуу гүдамжинд гарснаар хэн ч түүнийг үгүйлэхээ больж, насан эцэслэхэд түүнийг оршуулах хүнгүй болно. Хожим ганц охин нь анагаах ухааны дээд сургуулийн оюутан болж, араг ясан дээр хичээлээ давтах ажээ. Цэвэрлэгч авгай энэ араг яс ямар хүнийх болох тухай ярихад охин аавынх нь яс гэдгийг мэдсэнээр учир олдоно. Энэхүү киног нэрт дуучин Цэрэнжав агсны гунигт амьдралаас сэдэвлэн зохиожээ..

## Эх сурвалж 
Ангилал:1992 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ангилал:Зундуйн Хангал
Өв (кино)

«** Өв **» — 1993 онд бүтсэн Монголын уран сайхны кино. 

## Агуулга 
Алив улс, үндэстэнд өөрийг нь тодотгон илэрхийлсэн, цагийн эрхэнд мартаж, гээж болохгүй үеэс үед дээдлэн авч явах учиртай нандин шүтээн гэж байдаг. Энэ бол монголчууд бидний хувьд дээдсээс заяатай уугуул ахуй, эртнээс уламжилсан ёс заншил, хүнийг энэрэн хайрлахуйн чанар байдаг тухай өгүүлжээ..

## Эх сурвалж 
Ангилал:1993 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Цэц магнай

«** Цэц магнай **» — 1995 онд бүтсэн Монголын уран сайхны кино. 

## Агуулга 
Энэ кинонд Монголын эрийн гурван наадмын нэг болох халх сурын харваа, түүний онцлог, сурчдын ур чадвар, өвөрмөц арга барилыг уран сайхны хэлбэрээр тусган харуулжээ..

## Эх сурвалж 
Ангилал:1995 оны кино
Ангилал:20-р зууны монгол кино
Ангилал:Уран сайхны кино
Ангилал:Монгол кинонууд
Ангилал:Нацагийн Жанцанноров
Морьтой ч болоосой 2

«** Морьтой ч болоосой 2 **» — 1993 онд бүтсэн Монголын уран сайхны кино. 

## Агуулга 
Энэ кинонд Морьтой ч болоосой киноны гол баатруудын 30 жилийн дараах амьдрал  хэрхэн өөрчлөгдсөн тухай хошин инээдмийн аясаар үзүүлж, угийн зальтай наймаачин эр Гончиг залуу авгай авч, компанийн захирал болж баяжсан бол адуучин Дондог, жолооч Янжмаа хоёр гэрлэж хөдөө нутагтаа аж амьдралаа тохинуулан буй үйл явдлын өрнөлөөр тэдний өнөө үеийн амьдралын өнгө төрхийг тодруулан гаргажээ..

## Эх сурвалж 
Ангилал:1993 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Инээдмийн кино
Ангилал:Цуврал кино
Dj Zolo

**Dj Zolo** − Тэгш-эрдэнэ овогтой Золбаяр нь 1987 онд Дархан хотод төрсөн бөгөөд 2004 оноос одоог хүртэл тасралтгүй 13 жил ДиЖи хийж байна. Түүний анхны ДиЖи карьер нь Max music club, Flux, Metro Polis club - с эхэлж байсан бөгөөд тухайн үед өөрийн анхны бие даасан RECONNECTION цуврал сэтүүдийг Tech House, Minimal, Techno төрлөөр гаргаж байсан. Electro хөгжим сонирхогчидод зориулан Radio club нэртэй радио шоуг fm 98.5 болон 99.7 радиотой, Urban city нэвтрүүлэгийг  Dj Bonze болон NTV тв-н хамтаар хүргэж байсан юм. 2011 оноос эхлэн LUMINO хамтлагын албан ёсны ДиЖи болсон. 2014 оны 10 сараас MINT CLUB-н тэй хамтран ажиллаж байна.
Awards:
* 2009 онд “Sonic Groove”  Монголын шилдэг Дижи 
* 2010 онд Tiger Translate  “BEST DJ 2010” наадмын тэргүүн байрын шагналт юм. 
Тэрээр Монголын шилдэг клубуудад тоглохоос гадна Moscow, New Delhi, Wellington, Warsaw, Berlin, London, Vienna, Stockholm, Tokyo, Seoul, Prague, Istanbul  зэрэг дэлхийн томоохон хотуудын клубуудад очиж тоглож байсан юм. 
 
* Албан ёсны сайт
Нүцгэн уулын бэлд

«** Нүцгэн уулын бэлд **» — 1993 онд бүтсэн Монголын уран сайхны кино. 

## Агуулга 
Улс орон хөгжлийн чиг баримжаа, нийгмийн тогтолцоо өөрчлөгдөж буй ороо бусгаа цагт өсвөр насныхан эцэг, эх төдийгүй нийгмийн хайр халамжийн гадна үлдэж, хувь заяа, ирээдүйгээрээ хэлмэгдэн хохирч буйг харуулж, өнгө булаалдсан уулын өндөрт эрхэлж байх учиртай үрс минь нүцгэн уулын бэлд хохирч үлдэх нь гэдэг санааг дэвшүүлсэн..

## Эх сурвалж 
Ангилал:1993 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино